Document ID: 32004D0925

NÕUKOGU OTSUS,
22. detsember 2004,
millega muudetakse otsust 2004/197/ÜVJP, millega luuakse mehhanism Euroopa Liidu sõjalise või kaitsetähendusega operatsioonide ühiste kulude rahastamise haldamiseks (ATHENA)
(2004/925/EÜ)
EUROOPA LIIDU NÕUKOGU,
võttes arvesse Euroopa Liidu lepingut, eelkõige selle artikli 13 lõiget 3 ja artikli 28 lõiget 3,
ning arvestades järgmist:
(1)
Nõukogu võttis 23. veebruaril 2004. aastal vastu otsuse 2004/197/ÜVJP (1) milles sätestatakse, et selle esimene läbivaatamine toimub enne 2004. aasta lõppu.
(2)
12. juuli 2004. aasta ühismeetme 2004/570/ÜVJP (2) Euroopa Liidu sõjalise operatsiooni kohta Bosnias ja Hertsegoviinas vastuvõtmisel märkis nõukogu vajadust kaaluda mitmeid küsimusi ATHENA eelseisval läbivaatamisel.
(3)
Seepärast tuleks otsust 2004/197/ÜVJP muuta,
ON TEINUD JÄRGMISE OTSUSE:
Artikkel 1
Otsust 2004/197/ÜVJP muudetakse järgmiselt.
1.
Artiklis 14:
a)
asendatakse lõige 2 järgmisega:
“2. Lisaks kannab ATHENA II lisas loetletud ühised tegevuskulud ajavahemikus alates operatsiooni kriisiohjamiskontseptsiooni heakskiitmisest kuni operatsiooni juhataja nimetamiseni. Eriolukordades, pärast poliitika- ja julgeolekukomiteega konsulteerimist, võib erikomitee muuta ajavahemikku, mille jooksul ATHENA neid kulusid kannab.”;
b)
lisatakse järgmised lõiked:
“6. Erikomitee võib üksikjuhtumipõhiselt otsustada, et eriolukordi silmas pidades käsitletakse teatavaid lisakulusid, välja arvatud III-B lisas loetletud kulud, ühe kindla operatsiooni ühiste kuludena selle operatsiooni aktiivse tegevuse jooksul.
7. Liikmesriigid teevad nõukogule ja erikomiteele halduri kaudu teatavaks kulude jagamise kokkulepped, milles nad osalevad seoses ELi operatsiooniga.”
2.
Artikli 21 lõikes 3 lisatakse järgmine lause:
“Ettepanekud loetakse heaks kiidetuks, kui erikomitee ei ole 15. märtsiks otsustanud teisiti.”
3.
Artikli 24 lõikes 4 lisatakse järgmine lause:
“Kui operatsiooni kestuseks on kavandatud rohkem kui kuus kuud, makstakse eraldiste jääksumma poolaastamaksetena. Sellisel juhul tehakse esimene sissemakse kahe kuu jooksul operatsiooni alustamisest; teine sissemakse tehakse tähtpäevaks, mille kehtestab erikomitee halduri ettepanekul operatiivvajadusi arvesse võttes. Erikomitee võib nendest sätetest kõrvale kalduda.”
4.
Artikli 28 praegune tekst loetakse selle artikli lõikeks 1 ja lisatakse järgmine lõige:
“2. Kui makse hilineb mitte rohkem kui kümme päeva, intressi ei nõuta. Kui makse hilineb rohkem kui kümme päeva, tuleb tasuda intressi kogu viivitatud aja eest.”
5.
Artiklile 29 lisatakse järgmine lõige:
“6. Erikomitee võib heaks kiita ühiste kulude teostamise eeskirjad, mis kalduvad lõikest 4 kõrvale.”
6.
Artiklile 38 lisatakse järgmine lõige:
“8. Iga operatsioonis osalev liikmesriik esitab iga aasta 31. märtsiks haldurile, vajadusel operatsiooni juhataja kaudu, andmed tema poolt eelneval eelarveaastal operatsiooniga seoses kantud täiendavate kulude kohta. Need andmed liigitatakse põhiliste kuluartiklite kaupa. Haldur koondab nimetatud andmed ja annab erikomiteele ülevaate operatsiooni täiendavate kulude kohta.”
7.
II lisa esimene lõik asendatakse järgmisega:
“Täiendavad transpordi- ja majutuskulud, mis on vajalikud tutvumismissioonideks ja sõjaväe ettevalmistusteks (eelkõige teabekogumis- ja tutvumismissioonid) liidu konkreetset sõjalist operatsiooni silmas pidades.”
Artikkel 2
Käesolev otsus jõustub 1. jaanuaril 2005.
Artikkel 3
Käesolev otsus avaldatakse Euroopa Liidu Teatajas.
Brüssel, 22. detsember 2004

Labels: 2
4
15